CELEX: 32008R0753
Language: et
Date: 2008-07-31 00:00:00
Title: Komisjoni määrus (EÜ) nr 753/2008, 31. juuli 2008 , millega muudetakse määrust (EÜ) nr 1299/2007 tootjarühmade tunnustamise kohta humalasektoris

1.8.2008   
            
            
               ET
            
            
               Euroopa Liidu Teataja
            
            
               L 205/3
            
         
      KOMISJONI MÄÄRUS (EÜ) nr 753/2008,
   31. juuli 2008,
   millega muudetakse määrust (EÜ) nr 1299/2007 tootjarühmade tunnustamise kohta humalasektoris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artiklit 127 koostoimes artikliga 4,
   ning arvestades järgmist:
   
               (1)
            
            
               Nõukogu 23. novembri 2005. aasta määrus (EÜ) nr 1952/2005, mis käsitleb humalaturu ühist korraldust, (2) tunnistatakse kehtetuks alates 1. juulist 2008 vastavalt määruse (EÜ) nr 1234/2007 (ühise turukorralduse ühtne määrus) artikli 201 lõike 1 punktile c.
            
         
               (2)
            
            
               Teatavad määrusega (EÜ) nr 1952/2005 ette nähtud, tootjarühmi käsitlevad sätted ei ole ühise turukorralduse ühtsesse määrusesse üle võetud. Humalasektori nõuetekohase toimimise tagamiseks on vaja kõnealused sätted kehtestada komisjoni 6. novembri 2007. aasta määruses (EÜ) nr 1299/2007 tootjarühmade tunnustamise kohta humalasektoris. (3)
               
            
         
               (3)
            
            
               Ühise turukorralduse ühtse määruse artiklis 122 on sätestatud üldtingimused tootjarühmade tunnustamiseks liikmesriikide poolt. Täpsustada tuleks kõnealuseid sätteid humalasektori suhtes. Järjepidevuse huvides tuleks selles sektoris jätkuvalt kasutada terminit „tootjarühmad”.
            
         
               (4)
            
            
               Tootjate diskrimineerimise vältimiseks ning võetavate meetmete ühtsuse ja tõhususe tagamiseks tuleks kogu ühenduse jaoks kindlaks määrata tingimused, mida tootjarühmad peavad täitma, et liikmesriigid neid tunnustaksid. Pakkumise tõhusaks koondumiseks peavad rühmad olema eelkõige majanduslikult elujõulise suurusega ning tootjarühmade liikmete kogutoodangu turustab ühiseeskirjade kohaselt rühm kas otse või tootjate kaudu.
            
         
               (5)
            
            
               Määrust (EÜ) nr 1299/2007 tuleks vastavalt muuta.
            
         
               (6)
            
            
               Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1299/20007 muudetakse järgmiselt.
   
               1)
            
            
               Artikkel 1 asendatakse järgmisega:
               „Artikkel 1
               1.   Määruse (EÜ) nr 1234/2007 (4) artikliga 122 ette nähtud tootjaorganisatsioonide (edaspidi „tootjarühmad”) tunnustamise pädevus on liikmesriigil, mille territooriumil on tootjarühma põhikirjajärgne asukoht.
               2.   Liikmesriigid tunnustavad seda taotlevaid tootjarühmi, kes vastavad üldiselt järgmistele tingimustele:
               
                           a)
                        
                        
                           nad on juriidilise isiku staatuses või piisava õigusvõimega, et olla vastavalt siseriiklikule õigusele õiguste ja kohustuste kandjaks;
                        
                     
                           b)
                        
                        
                           nad kohaldavad tootmise ja esimese turustusetapi ühiseeskirju teises lõigus määratletud tähenduses;
                        
                     
                           c)
                        
                        
                           nende põhikirjas on sätestatud järgmised rühma liikmeks olevate tootjate kohustused:
                           
                                       i)
                                    
                                    
                                       täita ühiseid tootmiseeskirju ja otsuseid kasvatatavate sortide kohta;
                                    
                                 
                                       ii)
                                    
                                    
                                       turustada kogu oma toodang tootjarühma kaudu;
                                    
                                 
                     
                           d)
                        
                        
                           nende majandustegevus on piisavalt elujõuline;
                        
                     
                           e)
                        
                        
                           nad välistavad oma tegevusalal ühenduse tootjate või tootjarühmade diskrimineerimise, eelkõige kodakondsuse või asukoha alusel;
                        
                     
                           f)
                        
                        
                           nad tagavad igale tootjale, kes kohustub põhikirjast kinni pidama, diskrimineerimisvaba õiguse tootjarühmaga liituda;
                        
                     
                           g)
                        
                        
                           nende põhikirjas on sätted, mis tagavad, et rühma liikmed, kes soovivad loobuda oma liikmestaatusest, saavad seda teha pärast vähemalt kolmeaastast liikmeksolekut ja teavitades sellest rühma vähemalt üks aasta enne lahkumist, rikkumata siseriiklikke õigus- või haldusnorme, selle eesmärgiks on kaitsta kindlaksmääratud juhtudel tootjarühma või selle võlausaldajaid liikme lahkumisega kaasneda võivate rahaliste tagajärgede eest või takistada liikme lahkumist eelarveaasta kestel;
                        
                     
                           h)
                        
                        
                           nende põhikirjas on sätestatud kohustus pidada eraldi raamatupidamisarvestust nende tegevusalade osas, mille suhtes neid on tunnustatud;
                        
                     
                           i)
                        
                        
                           neile ei kuulu ühenduse turul valitsev positsioon.
                        
                     „Esimese turustusetapi” all peetakse silmas seda, kui tootja ise või tootjarühma puhul selle liikmed müüvad toodetud humala hulgimüüjale või humalat töötlevale tööstusettevõttele.
               3.   Lõike 2 punktis c ette nähtud kohustust ei kohaldata nende toodete puhul, mille osas on tootjad müügilepingud sõlminud enne tootjarühmaga liitumist, tingimusel et nimetatud tootjarühmi on nendest teavitatud ja nad on need heaks kiitnud.
               4.   Erandina lõike 2 punkti c alapunktist ii võivad rühma liikmeks olevad tootjad, kui tootjarühm seda lubab ning tootjarühma määratud tingimustel:
               
                           a)
                        
                        
                           asendada lõike 2 punkti c alapunktis ii sätestatud kogu oma toodangu tootjarühma kaudu turustamise kohustuse kohustusega turustada vastavalt põhikirjas sätestatud ühiseeskirjadele, millega tootjarühmale tagatakse müügihindade kontrolli õigus, kusjuures tootjarühm peab hinnad heaks kiitma; heaks kiitmata jätmise korral ostab rühm vastava humala kõrgema hinna eest tagasi;
                        
                     
                           b)
                        
                        
                           turustada oma tootjarühma poolt valitud teise tootjarühma kaudu tooteid, mida asjaomase rühma äritegevus nende omaduste tõttu tingimata ei hõlma.
                        
                     5.   Lõike 2 punktis b ja punkti c alapunktis i osutatud ühiseeskirjad kehtestatakse kirjalikult. Need eeskirjad käsitlevad vähemalt:
               
                           a)
                        
                        
                           seoses tootmisega:
                           
                                       i)
                                    
                                    
                                       ühe või mitme kindlaksmääratud sordi kasutamist istanduste uuendamisel või uute istanduste rajamisel;
                                    
                                 
                                       ii)
                                    
                                    
                                       teatavate viljelusmeetodite ja taimekaitsenõuete järgimist;
                                    
                                 
                                       iii)
                                    
                                    
                                       saagikoristust, kuivatamist ja vajaduse korral ettevalmistust turustamiseks;
                                    
                                 
                     
                           b)
                        
                        
                           seoses turustamisega, eriti seoses tarnetingimuste ja -kontsentratsiooniga:
                           
                                       i)
                                    
                                    
                                       tootmisrühma müügitegevuse üldsätteid;
                                    
                                 
                                       ii)
                                    
                                    
                                       sätteid koguste kohta, mida tootjatel on lubatud ise müüa, ning niisuguse müügitegevuse eeskirju.
                                    
                                 
                     
         
               2)
            
            
               Artikli 2 lõige 2 asendatakse järgmisega:
               „2.   Määruse (EÜ) nr 1234/2007 artikli 195 lõikes 2 osutatud korras võib liikmesriik vastava taotluse korral tunnustada rühma, millel on vähem kui 60 hektarit registreeritud külvipinda, tingimusel et need asuvad tunnustatud tootmispiirkonnas, mille pindala on alla 100 hektari.”
            
         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. juulist 2008.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. juuli 2008
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 299, 16.11.2007, lk 1. Määrust on viimati muudetud komisjoni määrusega (EÜ) nr 510/2008 (ELT L 149, 7.6.2008, lk 61).
   
      (2)  ELT L 314, 30.11.2005, lk 1.
   
      (3)  ELT L 289, 7.11.2007, lk 4.
   
      (4)  ELT L 299, 16.11.2007, lk 1.”